CELEX: 52009PC0483
Language: da
Date: 2009-09-21
Title: Forslag til Rådets afgørelse om fastlæggelse af Fællesskabets holdning i Kommissionen for Bevarelse og Forvaltning af stærkt vandrende fiskebestande i det vestlige og centrale Stillehav

Vigtig juridisk meddelelse

|

52009PC0483

Forslag til Rådets afgørelse om fastlæggelse af Fællesskabets holdning i Kommissionen for Bevarelse og Forvaltning af stærkt vandrende fiskebestande i det vestlige og centrale Stillehav  /* KOM/2009/0483 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 21.9.2009KOM(2009) 483 endeligForslag tilRÅDETS AFGØRELSEom fastlæggelse af Fællesskabets holdning i Kommissionen for Bevarelse og Forvaltning af stærkt vandrende fiskebestande i det vestlige og centrale StillehavBEGRUNDELSEIfølge artikel 300, stk. 2, andet afsnit, i EF-traktaten fastlægger Rådet med kvalificeret flertal på forslag af Kommissionen, hvilke holdninger Fællesskabet skal indtage i regionale fiskeriforvaltningsorganisationer, når disse skal vedtage beslutninger, der har retsvirkninger, bortset fra beslutninger, der supplerer eller ændrer deres institutionelle ramme.I lyset af ovennævnte forpligtelse og i tråd med lignende rådsafgørelser og forslag fra Europa-Kommissionen om andre regionale fiskeriforvaltningsorganisationer forelægger Europa-Kommissionen dette forslag til afgørelse om fastlæggelse af Fællesskabets holdning i Kommissionen for Bevarelse og Forvaltning af stærkt vandrende fiskebestande i det vestlige og centrale Stillehav. I dette forslag anvendes samme tilgang som for andre regionale fiskeriforvaltningsorganisationer for at sikre den fornødne konsekvens.Forslag tilRÅDETS AFGØRELSEom fastlæggelse af Fællesskabets holdning i Kommissionen for Bevarelse og Forvaltning af stærkt vandrende fiskebestande i det vestlige og centrale StillehavRÅDET FOR DEN EUROPÆISKE UNION HAR —under henvisning til traktaten om oprettelse af Det Europæiske Fællesskab, særlig artikel 37, sammenholdt med artikel 300, stk. 2, andet afsnit,under henvisning til forslag fra Kommissionen, ogud fra følgende betragtninger:(1) Ifølge EF-traktatens artikel 33 sammenholdt med artikel 32 har den fælles fiskeripolitik bl.a. til formål at sikre forsyningerne. Ifølge forordning (EF) nr. 2371/2002[1] skal Fællesskabet anvende en forsigtighedstilgang, når det træffer foranstaltninger til at beskytte og bevare de levende akvatiske ressourcer, til at sikre, at sådanne ressourcer udnyttes bæredygtigt og til at begrænse fiskeriets indvirkning på de marine økosystemer mest muligt. I forordningen hedder det endvidere, at Fællesskabet skal tilstræbe gradvis indførelse af økosystembaseret fiskeriforvaltning og bidrage til at skabe et effektivt fiskeri i et økonomisk levedygtigt og konkurrencedygtigt fiske- og akvakulturerhverv, der sikrer dem, der er afhængige af fiskeriet, en rimelig levestandard, samtidig med at der tages hensyn til forbrugernes interesser.(2) Det Europæiske Fællesskab godkendte Konventionen om bevarelse og forvaltning af stærkt vandrende fiskebestande i det vestlige og centrale Stillehav ved afgørelse 2005/75/EF[2], hvorved Kommissionen for Bevarelse og Forvaltning af stærkt vandrende fiskebestande i det vestlige og centrale Stillehav (WCPFC) blev oprettet. WCPFC kan på grundlag af videnskabelige oplysninger træffe beslutninger med henblik på at opretholde bestandene af stærkt vandrende fiskebestande (bl.a. tun og tunlignende arter) i konventionsområdet på et niveau, der sikrer bestandenes bæredygtighed på lang sigt. Sådanne foranstaltninger kan blive bindende for Fællesskabet.(3) Ifølge EF-traktatens artikel 300, stk. 2, andet afsnit, skal Fællesskabets holdning i organer, der er oprettet ved internationale aftaler, og som vedtager beslutninger, der har retsvirkninger, bortset fra beslutninger, der supplerer eller ændrer den institutionelle ramme for de pågældende aftaler, fastlægges af Rådet med kvalificeret flertal på forslag af Kommissionen —TRUFFET FØLGENDE AFGØRELSE:Artikel 1Den holdning, Fællesskabet skal indtage i Kommissionen for Bevarelse og Forvaltning af stærkt vandrende fiskebestande i det vestlige og centrale Stillehav, når denne anmodes om at vedtage beslutninger med retsvirkning, er fastlagt i bilaget til denne afgørelse.Artikel 2Fællesskabets holdning som fastlagt i bilaget til denne afgørelse vurderes og kan i givet fald ændres af Rådet på forslag af Kommissionen, senest i forbindelse med årsmødet i Kommissionen for Bevarelse og Forvaltning af stærkt vandrende fiskebestande i det vestlige og centrale Stillehav i 2014.Udfærdiget i Bruxelles, den […].På Rådets vegneFormandBILAGFællesskabets holdning i Kommissionen for Bevarelse og Forvaltning af stærkt vandrende fiskebestande i det vestlige og centrale Stillehav1. PRINCIPPERDet Europæiske Fællesskab skal inden for rammerne af WCPFC:a) handle i overensstemmelse med de mål, Fællesskabet har opstillet i den fælles fiskeripolitik, herunder navnlig ved at anvende en forsigtighedstilgang, der kan sikre bæredygtig udnyttelse af de arter, som WCPFC regulerer, gradvis indførelse af en økosystembaseret tilgang til fiskeriforvaltning og videst mulig begrænsning af fiskeriets indvirkning på de marine økosystemer, og ved at fremme et økonomisk levedygtigt og konkurrencedygtigt fiskeri i Fællesskabet, der sikrer dem, der er afhængige af fiskeriet, en rimelig levestandard, samtidig med at der tages hensyn til forbrugernes interesserb) sikre, at WCPFC's foranstaltninger er i tråd med målene for konventionen om bevarelse og forvaltning af stærkt vandrende fiskebestande i det vestlige og centrale Stillehavc) sikre, at WCPFC’s foranstaltninger er forenelige med international ret, især FN's havretskonvention, FN-aftalen om bevarelse og forvaltning af fælles fiskebestande og stærkt vandrende fiskebestande og aftalen om fremme af fiskerfartøjers overholdelse af internationale bevarelses- og forvaltningsforanstaltninger på åbent havd) stræbe efter, at holdningerne i de regionale fiskeriforvaltningsorganisationer ligger på samme linjee) tilstræbe synergi med den politik, Fællesskabet fører som led i de bilaterale fiskeriforbindelser med tredjelande, og sikre sammenhæng med politikken for eksterne forbindelserf) sikre, at Fællesskabets internationale forpligtelser overholdes.2. RetningslinjerDet Europæiske Fællesskab støtter WCPFC med henblik på vedtagelse af følgende:a) strenge foranstaltninger til bevarelse og forvaltning af fiskeressourcerne, med henblik på langsigtet bæredygtighed og baseret på den bedste videnskabelige rådgivning, bl.a. ved at lukke fiskeriet i visse perioder for notfartøjer, der fisker efter storøjet tun, gulfinnet tun og bugstribet bonit, og tilsvarende foranstaltninger for langlinefartøjer, der fisker direkte efter tun- eller sværdfiskebestande. Det overvejes om nødvendigt at indføre særlige foranstaltninger for overfiskede bestande for at undgå en eventuel yderligere udvidelse af fiskerietb) foranstaltninger til regulering af fiskeriindsatsen, så den står i rimeligt forhold til fiskerimulighedernec) udvikling og gennemførelse af overvågnings- og kontrolforanstaltninger, herunder bl.a. et centraliseret fartøjsovervågningssystem, en observatørordning, havnestatsforanstaltninger, en striks ordning for omladning på havet og en fangstdokumentationsordning for visse arterd) skærpede foranstaltninger til bekæmpelse af IUU-fiskerie) godkendelse af ansøgninger om medlemskab af WCPFC fra ansvarlige fiskerilande.[1] EFT L 358 af 31.12.2002, s. 59.[2] EUT L 32 af 4.2.2005, s. 1.